section_heading: Život
paragraph_text: Andrew Keen je odrastao u sjevernom Londonu, u kvartu Golders Green, u obitelji židovskih trgovaca. Srednjoškolsko obrazovanje stekao je u North London High School, koju je završio 1978. godine. Potom je pohađao University of London, te je paralelno išao i u Školu za slavenske studije. Naime, on je rodom istočni Europljanin, koji se specijalizirao za balkansku povijest. Nakon diplome Škole slavenskih studija (1982.) postao je British Council Scholar, što je ekvivalent Fulbright scholarship, u Sarajevu u nekadašnjoj Jugoslaviji, a sada u Bosni i Hercegovini, gdje je djelovao 1982. i 1983. godine<ref> Nakon boravka u Sarajevu odlazi u Kaliforniju gdje je na prestižnom sveučilištu Berkeleyju počeo studirati političke znanosti. Tamo je, kako sam kaže, pao pod čari političkog antropologa Kena Jowitta. Poslije Berkeleya seli na drugu obalu Sjedinjenih država gdje studira modernu povijest i politiku na Tuftu, Sveučilište u Massachusettsu. Parlelno uz akademsko učenje razvija i karijeru kao kritičar popularne kulture. A kao novinar je u ranim devedesetima otkrio internet. Pri povratku u Silicijsku dolinu otvorio je web stranicu Audiocafe.com (1995.), internetsku glazbenu kompaniju. U Kaliforniji živi i sada s obitelji.